section_heading: Životopis
paragraph_text: Već na početku poslovanja radionica mu je isporučivala elektroopremu za potrebe za Elektroprivredu Bosne i Hercegovine. Posao se širio, a krajem 1979. godine u kooperaciji s Energoinvestom iz Sarajeva, isporučili su nosače izolatora za afričko tržište. Dugoročnim planom odlučili su proširiti proizvodnju, za što su u Odri, zagrebačkom prigradskom naselju otkupili nekretninu i na njoj izgradili tri proizvodna pogona ukupne površine oko 3600 četvornih metara. Do 1990. poslovali su ograničenjima socijalističkog sustava koji privatnim osobama nije dozvoljavao veći broj zaposlenih; 1989. privatnik je smio zaposliti najviše 40 radnika, koliko je i Radionica zapošljavala. Od 1994. kooperant su svjetski poznatoj njemačkoj tvrtci Tyco Electronics Raychem na konfekcioniranju i distribuciji toplo skupljajućeg kabelskog pribora u programu elektroopreme, zatim s finskim partnerom ABB-om proizvode rastavljače za srednji napon, a onda je uslijedio ugovor s norveškim Siemensom. 1996. otvorio je pogon u Sarajevu, a 2001. s talijanskim partnerom WAM zajedničku tvornicu u Brezničkom Humu. 2014. prihod je bio 10 milijuna eura, a izvezli su 60% proizvoda.Poslovni.hr/Darko Bičak: Tvrtka iz Brezničkog Huma ima prihod od 10 milijuna eura, izvozi 60 % proizvoda, Varazdinski.hr, 22. studenoga 2015. Pristupljeno 30. listopada 2016. Šafranovi vinogradi i vinarija su u Brezničkom Humu. Proizvode rajnski rizling, graševinu i muškat. 2009. čelnik hrvatsko-europskog poslovnog vijeća u Bruxellesu odlučio je uvesti vina iz Šafranove vinarije i plasirati ih na belgijskom tržištu.<ref>Alen Legović: [http://www.dw.com/hr/vrhunska-bijela-hrvatska-vina-za-europsko-tr%C5%BEi%C5%A1te/a-4288799 ''Priča dana. Vrhunska bijela hrvatska vina za europsko tržište''], Deutsche Welle na hrvatskom, 29. svibnja 2009. Pristupljeno 30. listopada 2016.